hu pl hu hu hu hu hu pl hu hu hu hu hu hu hu hu en hu hu hu fr hu hu hu hu hu en hu hu en hu hu hu de hu hu hu hu it en hu hu en hu hu it hu hu it hu hu it en hu hu hu en hu hu hu hu hu hu hu hu hu hu de en en hu hu et hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en en en it en fr fr it en fr hu cs cs hu cs cs cs cs hu cs cs cs cs cs hu cs cs cs cs hu cs hu cs hu cs en cs hu cs hu cs cs cs cs hu cs cs cs cs cs cs cs cs hu cs cs cs cs cs cs hu cs cs cs cs cs cs hu cs cs cs cs hu cs cs cs cs cs cs cs cs cs hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en cs de hu de sv en hu hu pl de de de de en en hu en cs de hu pl hu hu hu hu hu hu en hu hu pt hu hu sk hu hu hu hu hu en hu hu en cs de hu hu en sv fr de de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pl fr hu cs hu hu hu hu eo hu hu hu hu hu hu hu hu en hu hbs_lat pt hu hu hu hu ca en en en hu hu eu hu hu hu hu de cs hu pl hu hu hu hu en hu en hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu en de es fa fi fr it nds pl pt ru sv fy zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. január 11. 1 változtatás vár ellenőrzésre.
Ugrás a navigációhoz Ugrás a kereséshez
1974. június 20. (48 éves)
4 × 100 m vegyes
Czene Attila (Szeged, 1974. június 20. –) magyar olimpiai bajnok úszó, politikus.
1980-ban kezdett el úszni Szegeden, a Szeol versenyzőjeként. Utánpótlás versenyzőként első országos sikereit 1985-ben érte el gyors- és hátúszó számokban. Egy év múlva, korosztályában 7 bajnoki címet szerzett, ekkor már a vegyes számokban is a legjobbnak bizonyult. 1988-ban a gyulai IBV-n aranyérmet szerzett 4 × 100 méter gyorsváltóban, a hátúszószámokban pedig ezüstérmes lett. Még serdülő versenyzőként, 1989-ben szerezte első felnőtt bajnoki címét 4 × 100 méteres vegyes váltóban. Ugyanebben az évben 1 arany és 4 ezüstérmet nyert a lipcsei IBV-n.
1990-ben indult a dunkerque-i ifjúsági Európa-bajnokságon, ahol 100 méter háton 5., 200 méter háton 9., a 4 × 100 méteres vegyes váltóval hatodik lett. A decemberi felnőtt bajnokságon minden éremfajtából kettőt szerzett. Teljesítményével bekerült a perthi világbajnokságon induló csapatba.
Az 1991-ben rendezett vb-n 200 vegyesen 10., 100 háton 13., 200 háton 19. lett. Az áprilisában a Újpestből a Budapesti Rendészeti Sportegyesülethez igazolt. Az antwerpeni ifi Eb-re esélyesként utazott, de egy vírusos betegség miatt nem tudott elindulni a versenyen. Az athéni felnőtt Eb-n 200 vegyesen ötödik, 100 háton nyolcadik lett.
Az 1992-es országos bajnokságon 7 aranyérmet (200 és 400 vegyes, 200 pillangó, 200 gyors országos csúccsal, 4 × 100 és 4 × 200 gyorsváltó, 4 × 100 vegyes váltó) szerzett. A barcelonai olimpián 400 méter vegyesen éppen bejutott a B-döntőbe. Végül 9. helyezett lett. 200 vegyesen ötödikként került a döntőbe. A fináléban sokáig vezette a mezőnyt, de végül az egyéni csúcsa a harmadik helyhez volt elegendő.
1993 júniusában a OTP Sport Plusz SE-be igazolt. Az országos bajnokságon 200 méter gyorson tudott nyerni. A sheffieldi Eb-n bemelegítésként 200 méter gyorson lett 10. helyezett. 200 vegyesen a legjobb idővel jutott a döntőben, de a fináléban egyéni legjobbja az ezüstérmet jelentette számára. Az 1994-es ob-n négy aranyérmet nyert, ebből 50 méter gyorson országos csúccsal. A szeptemberi, római világbajnokságon a 200 méter gyors döntőjében országos csúcsot úszott és hatodik lett. 100 gyorson az előfutamban és a B-döntőben is országos csúcsot úszott és végül 10. helyen zárt. 200 méter vegyesen és a 4 × 100 méteres vegyes váltóban bronzérmet szerzett.
Az 1995-ös magyar bajnokságon 12 számban indult és mindegyikben megszerezte a bajnoki címet (50 és 200 méter gyorson országos csúccsal). A bécsi Európa-bajnokságon 200 méter gyorson 8. lett. A döntőre Czene késéssel érkezett, csak a versenyzők bemutatása alatt ért a medencéhez. A közjáték rányomta bélyegét a versenyzésére. Az ob-n elért csúcsával (melytől 3 másodperccel maradt el) dobogós lett volna. 100 gyorson is döntőbe került, ahol hetedik helyen végzett. 200 vegyesen elsőként került a döntőbe, ahol ezüstérmes lett. A 4 × 100 méteres gyorsváltóval 8., a vegyes váltóval második lett.
Az 1996-os ob-n csak a hatodik napon tudott indulni, mert a verseny előtt a térdét beverte, amely nem volt sportolásra alkalmas állapotban. Így csak a 200 méteres vegyesúszásban és 4 × 100 méteres vegyes váltóban lett bajnok. Az olimpián 200 gyorson a 20., 200 pillangón 9. lett. 200 vegyesen hetedikként jutott a döntőbe, ahol az egyes pályát kapta. A döntőben egyéni csúccsal és olimpiai rekorddal megszerezte a bajnoki címet. Életében első alkalommal került 2 perc alá a 200 vegyesen elért ideje. A vegyes váltóban csak a döntőben szerepelt, ahol hatodik lett. Szeptemberben bekerült a Magyar Úszó Szövetség elnökségébe. Decemberben Rózsa Norberttel együtt megválasztották az év úszójának. Az év sportolója szavazáson a második lett.
Az 1997-es Európa-bajnokságon nem indult, a decemberi ob-n 5 versenyszámot nyert meg. Az 1998-as, perthi vb-n 100 méter gyorson 32. lett. 200 vegyesen csak a B-döntőbe jutott és összesítésben 9. helyezést ért el. A 4 × 100 méteres vegyes váltóval bronzérmet szerzett. Júliusban a 2000-es olimpiáig tartó szerződést kötött a Sport Plusz SE-hez. Az 1998-as ob-n csak váltószámokban indult. Egy évvel később 200 vegyesen lett magyar bajnok. Az isztambuli Eb-n 200 vegyesen 6. lett.
2000-ben az USA-ba költözött, hogy egyetemre járjon. Márciusban az Arizona Egyetem színeiben versenyezve beállította Jani Sievinen 200 méter vegyesen, rövidpályán tartott világcsúcsát. A májusi ob-re nem tért haza Amerikából. Az olimpián a 4 × 200 méteres gyorsváltóval, új országos csúccsal 10. lett. 200 vegyesen negyedik helyen ért célba. Az esztendő végén ismét elnyerte az év úszója címet.
4 × 100 m gyors
4 × 100 m vegyes
23,48 (1994. augusztus 6., Budapest) országos csúcs
23,36 (1995. július 22., Budapest) országos csúcs
50,60 (1994. szeptember 7., Róma) országos csúcs
50,23 (1994. szeptember 7., Róma) országos csúcs
1:50,13 (1992. június 21., Budapest) országos csúcs
1:49,21 (1994. szeptember 5., Róma) országos csúcs
1:49,17 (1995. július 18., Budapest) országos csúcs
1:59,91 (1996. július 26., Atlanta) olimpia csúcs
200 m vegyes, rövidpálya
1:54,65 (2000. március 24., Minneapolis) világcsúcs-beállítás[1]
Edzői: Széchy Tamás és Michael A. Chasson.
2005-től 2009-ig a FINA (Nemzetközi Úszószövetség) Sportolói Bizottságának volt tagja volt. 2005-től a MOB tagja. 2008-tól a Magyar Úszószövetség Elnökségi tagja.[2] 2013 decemberében a Magyar Szabadidősport Szövetség elnökének választották.[3] 2014 januárjában a Magyar Olimpiai Bizottság szabadidősportért felelős tagozatának lett a vezetője.[4]
2015 októberében beválasztották a nemzetközi szabadidősport világszervezet (TAFISA) elnökségébe.[5]
2010. június 2.[6] és 2012. október 7. között[7] a Nemzeti Erőforrás Minisztériumának sportügyeket felügyelő államtitkára volt.[8] Ezt követően a Nemzeti Sport Intézet (NSI) főigazgatójának nevezték ki.[9] Később a Nemzeti Sportközpontokban a Nemzeti Sportinformációs Rendszer fejlesztési igazgatója lett.[10]
Magyar Köztársasági Bronz Érdemkereszt (1992)
A Magyar Köztársasági Érdemrend tisztikeresztje (1996)
Az év magyar úszója (1996, 2000)
A magyar úszósport halhatatlanja (2014)[11]
Testnevelési Egyetem, szakedző (1998)
Arizona State University szociológus diploma (2004)
Corvinus Egyetem, szociológus-közgazdász diploma (2006)
Nős, felesége Czene-Bánhidi Petra táncpedagógus, koreográfus, többszörös argentin tangó világbajnok. 2017. novemberében született meg első gyermekük, Laura.
Hermann Péter: Ki kicsoda 2002 CD-ROM, Biográf Kiadó ISBN 963-8477-64-4
Ki kicsoda a magyar sportéletben?: I. kötet (A–H). Szekszárd: Babits. 1994.  236. o. ISBN 963-495-008-6
Magyar Sportévkönyv 1991-2000. Budapest: Aréna 2000 ISSN 1218-0807
MTI hírarchívum. mti.hu. (Hozzáférés: 2010. szeptember 11.)
↑ Czene beállította Sievinen világcsúcsát! www.kataca.hu (Hozzáférés: 2017. júl. 10.) arch
↑ Czene Attila. kormanyszovivo.hu. [2010. szeptember 17-i dátummal az eredetiből archiválva]. (Hozzáférés: 2010. szeptember 11.)
↑ Olimpiai bajnok irányítja a Magyar Szabadidősport Szövetséget!. mob.hu, 2013. december 20. (Hozzáférés: 2014. január 16.)
↑ Czene Attila a MOB szabadidősportért felelős tagozatának vezetője. mob.hu, 2014. január 15. (Hozzáférés: 2014. január 16.)
↑ A MOB alelnökét, Czene Attilát beválasztották a TAFISA elnökségébe. www.mob.hu (2015. okt. 17.) (Hozzáférés: 2015. okt. 23.)
↑ Államtitkárok kinevezéséről szóló 180/2010. (VI. 2.) határozat. In.: Magyar Közlöny. 2010. évi 90. szám, 21371. oldal
↑ Államtitkári megbízatás megszűnéséről szóló 257/2012. (X. 11.) határozat. In.: Magyar Közlöny. 2012. évi 134. szám, 22675. oldal
↑ Czene Attila sportállamtitkár lett. (Hozzáférés: 2010. június 2.)
↑ Vigaszpozíciót kap Czene Attila. hvg.hu, 2012. október 4. (Hozzáférés: 2012. október 9.)
↑ Czene Attila: "Minél többször, minél rendszeresebben!". mob.hu, 2014. június 20. (Hozzáférés: 2014. június 20.)
↑ Hét fővel bővült a Magyar Úszó Hírességek Csarnoka. mno.hu (2014. nov. 8.) (Hozzáférés: 2014. nov. 8.) arch
Czene profilja a kataca.hu-n. kataca.hu. [2010. június 12-i dátummal az eredetiből archiválva]. (Hozzáférés: 2010. szeptember 11.)
az Atlantai 200 m vegyes döntője (video). youtube.com. (Hozzáférés: 2010. szeptember 11.)
Sablon:Férfi 200 m vegyesúszás olimpiai bajnokai
A férfi 200 méteres vegyesúszás olimpiai bajnokai
1968:  Charles Hickcox (USA)
1972:  Gunnar Larsson (SWE)
1984:  Alex Baumann (CAN)
1988:  Darnyi Tamás (HUN)
1992:  Darnyi Tamás (HUN)
1996:  Czene Attila (HUN)
2000:  Massimiliano Rosolino (ITA)
2004:  Michael Phelps (USA)
2008:  Michael Phelps (USA)
2012:  Michael Phelps (USA)
2016:  Michael Phelps (USA)
2020:  Vang Sun (CHN)
Sablon:Olimpiai bajnok magyar úszók
Olimpiai bajnok magyar úszók
Bereczki Zoltán (3. évad)
Csonka András (4. évad)
Kapócs Zsóka (1. évad)
Ördög Nóra (2–3, 5. évad)
Stohl András (1. évad)
Böhm György (1–3. évad)
Csonka András (5. évad)
Esztergályos Cecília (4–5. évad)
Jáksó László (5. évad)
Keleti Andrea (4–5. évad)
Medveczky Ilona (1–3. évad)
Pálinkó Lujza (1–3. évad)
Szirtes Tamás (4. évad)
Tihanyi Ákos (4. évad)
Zsámboki Marcell (1–3. évad)
Czene Attila és Bánhidi Petra (1. évad)
Csonka András és Keleti Andrea (2. évad)
Katus Attila és Molnár Andrea (3. évad)
Vastag Csaba és Mármarosi Tünde (4. évad)
Rezes Judit és Lehoczky György (5. évad)
Dancing with the Stars
Olimpiaportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Czene_Attila&oldid=24569025”
Magyar Bronz Érdemkereszt díjasok
Fotó nélküli sablont tartalmazó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. január 10., 20:47
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.